Talvepealinnas Otepääl pandi tööle lumekahurid
#000003
Möödunud nädalavahetus tõi kaasa külmakraadid ning talvepealinnas Otepääl hakkasid huugama esimesed lumekahurid Linnamäe orus ja Kuutsemäel. Talvepealinn Otepää valmistub talve tulekuks.
#000004
Otepää piirkonnas on kolm mäesuusakeskust – Kuutsemägi, Väike Munamägi ja Ansomägi, üle 100 km suusaradu, millest põnevama reljeefiga suusarajad jäävad Tehvandi Spordikeskuse territooriumile. Lisaks sellele tegutseb Linnamäe orus kogu perele mõeldud aktiivse vaba aja keskus – Otepää Winterplace, kus alustati eile õhtul aktiivse lumetootmisega. Otepää Winterplace’i pargi nõlvad saavad igal aastal kaetud kunstlumega, mille tootmiseks kasutatakse tänapäeva tipptehnikat. “Temperatuur lubas esialgu teha ainult öösel ning praegu lumekahurid valmistuvad juba uueks lahinguks, mis prognoosi kohaselt algab täna õhtul ning siis juba mitu ööpäeva järjest. Ideaaltingimustes suudaksime toota kogu talveks vajamineva lume nelja ööpäevaga, kuid praegust ilmaprognoosi silmas pidades tundub, et talveparki saab kvaliteetset kasutama hakata detsembri esimestel päevadel.” täpsustas Otepää Winterplace juhataja Siim Kalda. “Otepää Winterplace on Eesti suurim talvepark, mis pakub aktiivset vaba aja veetmise võimalust kogu perele. Huvitavaid talviseid tegevusi leiavad erinevas vanuses lapsed, noorukid ja täiskasvanud. Talvepargis ootavad lustijaid snowtubingu rajad, kelgumägi, uisuväljak, põhjapõdrad, iglukino, väikelaste tuubikarussell, Ahhaa Teadusiglu ja loomulikult palju lund.” lisas talvepargi müügijuht Triin Kalda. Loe edasi: Talvepealinnas Otepääl pandi tööle lumekahurid
#000005